Europavei 39 (Sogn og Fjordane)

Europavei 39 i Sogn og Fjordane er et delstykke av europavei 39 i Vestland fylke med en lengde på 224 km, veien går mellom fylkesgrensen mot Møre og Romsdal i nord og den tidligere fylkesgrensen mot Hordaland i sør.

Historikk
Før 1992 var det riksvei 14, og 1992-2000 var det riksvei 1 på dagens vei E39 gjennom Sogn og Fjordane (Nordfjordeid-Folkestad, ikke Kvivsvegen).

Mellom Vadheim og Sande i Gaular kommune ble veien utbedret og lagt om i 2013–2016: ny tunnel langs Øksdalsvatnet, veien ble lagt utenom Sande sentrum med bro over Gaula («Sandefossen bru»). Strekningen var smal og veibanen hadde liten bæreevne, og var dels rasfarlig. Nord for Sande ble den gamle utbedret med fjellskjæring og fyllmasser. Anleggsarbeidet ble igangsatt i 2013, og var ferdig 2016. Strekningen fikk 760 meter ny tunnel, 5 broer og 5 kulverter, arbeidet omfattet 9 km hovedvei. Samlet kostnad var 680 millioner kroner Fylkesvei 610 ble lagt i kulvert under E39 ved Sande og adkomst til E39 skjer på ramper slik at E39 ikke får kryssende trafikk. Strekningen ble åpnet 27. juni 2016. Traseen forbi Sande sentrum ble skissert som et alternativ i 1898.

Lavik ferjekai ble bygget om og utvidet i 2015 og det ble satt inn batteridrevet ferje (den første i verden) på Ferjesambandet Lavik–Oppedal. Adkomsten til ferjekaien ble samtidig lagt og utenfor bebyggelsen.

Prosjekter 
På strekningen mellom Skei i Jølster og grensen mot Hordaland skal veien legges om eller utbedres de kommende årene (opplysninger fra 2014). 
 Strekningen Bogstunnelen via Vadheim til grense Gaular kommune: Veien har varierende bredde og tilfredsstiller ikke gjeldende krav, strekningen planlegges.
 Ved Myrmel-Lunde er 2 km svingete, smal og svak veibane med dels 60 km/t fartsgrense, utbedring planlegges.
 På strekningen Langeland-Moskog planlegges ny veilinje gjennom/forbi Førde.
 En 11 km lang strekning Bjørset-Skei ble påbegynt i 2017, og skal etter planen være ferdigstilt sommeren 2019.

Det er foreslått at E39 flyttes fra dagens trasé via Anda-Lote til konsept K10 som innebærer bygging av tunnel under Utvikfjellet og bru over Nordfjorden mellom Svarstad og Frøholm med vei videre til Hornindal og Volda via Kvivsvegen.

Kommuner og knutepunkter 
Videre forbindelse: Europavei 39 (Møre og Romsdal)

Videre forbindelse: Europavei 39 (Hordaland)

Referanser 

Veier i Sogn og Fjordane